pythainlp/thai_wikipedia_clean_20230101 huggingface dataset:
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ทางพรรคแนวร่วมประชาธิปไตย ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภา 1 ที่นั่ง คือ ไพฑูรย์ เครือแก้ว ณ ลำพูน จากจังหวัดลำปาง
โยไควอทช์
โยไควอทช์  เป็นวิดีโอเกมชุดที่ถูกพัฒนาและผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 11 กรกฎาคม พ.ศ. 2556 ที่ประเทศญี่ปุ่น และเป็นซีรีส์ครอสโอเวอร์ชุดที่ 3 นับจาก อินาสึมะอีเลฟเวน และ ดันบอลเซ็นกิ หุ่นจิ๋วประจัญบาน ต่อมาได้ถูกผลิตเป็นสื่อต่าง ๆ ทั้งหนังสือการ์ตูนและแอนิเมชัน โดยหนังสือการ์ตูนถูกผลิตโดยโชงะกุกังจากนิตยสารโคโระโคโระคอมมิกและเชา และได้ฉายในรูปแบบแอนิเมชันทางโทรทัศน์เมื่อวันที่ 8 มกราคม พ.ศ. 2557 รวมถึงสินค้าต่าง ๆ จนประสบความสำเร็จและได้รับความนิยมทั่วประเทศญี่ปุ่น
รูปแบบระบบเกม.
ระบบที่เปลี่ยนแปลงในภาค 4.
สำหรับเกมภาค 4 มีจุดเปลี่ยนจาก 3 ภาคแรกนั่นก็คือระบบพื้นฐานของเกมที่ถูกเปลี่ยนไปเกือบทั้งหมด
ทั้งนี้ในภาค 4 ได้เพิ่มวอทช์เชอร์ตัวละครมนุษย์ผู้ที่ใช้โยไควอทช์เข้ามาเป็นผู้ช่วยในการต่อสู้ซึ่งความสามารถจะแตกต่างกันออกไป และสามารถเปลี่ยนคนได้ตามสถานการณ์รวมถึงเควสท์ของเกม นอกจากนี้ระบบเซฟเกมมีเซฟเดียวและสามารถเซฟแบบอัตโนมัติได้ ในกรณีที่ตั้งค่าสามารถตั้งค่าเซฟแบบปกติและเซฟอัตโนมัติได้เช่นดัน
ในส่วนโบนัสเผ่าโยไคเดียวได้ถูกปรับเปลี่ยนไปจาก 3 ภาคแรก ซึ่งสเตตัสพลังของโยไคจะเปลี่ยนตามดังนี้
ฉายเมื่อวันที่ 8 มกราคม ค.ศ. 2014 ทางสถานีโทรทัศทีวีโตเกียว ประเทศญี่ปุ่น ตั้งแต่ภาคแรกจนถึงปัจจุบัน ปัจจุบันออกอากาศทุกวันศุกร์เวลา 18:25 - 18:55 น.
ในประเทศไทย โยไควอทช์ ได้ออกอากาศทางสถานีเคเบิลทูนามิเอเชียตะวันออกเฉียงใต้ประเทศไทย พร้อมกับประเทศในแถบเอเชียที่มีช่องเดียวกัน เมื่อเดือนมิถุนายน พ.ศ. 2558 ต่อมาได้เพิ่มออกอากาศทางช่อง การ์ตูนเน็ตเวิร์คเอเชียตะวันออกเฉียงใต้ เมื่อเดือนสิงหาคมปีเดียวกัน รวมถึงออกอากาศในทีวีดิจิตัลทาง MCOT HD ในรายการช่อง 9 การ์ตูน แต่ฉายไม่จบออกอากาศเพียง 117 ตอน แต่อย่างไรก็ตามตั้งแต่ตอนที่ 118 เป็นต้นไปได้เปลี่ยนเสียงพากย์เป็นของช่อง 9 แทน
โยไควอทช์มีการทำสื่อรูปแบบหนังสือการ์ตูน ซึ่งมีหลายแบบด้วยกันโดยจะทำรูปแบบต่าง ๆ ดังต่อไปนี้
รายพระนามผู้ปกครองเท็กซ์โคโค
นี่คือรายพระนาม ตลาโตอานิ แห่งเท็กซ์โคโค
พรรคธรรมาธิปัตย์ (พ.ศ. 2498)
พรรคธรรมาธิปัตย์ พรรคการเมืองที่ได้จดทะเบียนจัดตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 9/2498
พรรคธรรมาธิปัตย์ ได้ยื่นจดทะเบียนก่อตั้งพรรคต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 มีร้อยตำรวจเอก เปี่ยม บุณยะโชติ เลขานุการส่วนตัวของจอมพล ป.พิบูลสงคราม นายกรัฐมนตรี เป็นหัวหน้าพรรคและมีนายล้วน เวกชาลิกานนท์ อดีต ส.ส.นครปฐม เป็นเลขาธิการพรรค
ที่ทำการพรรคตั้งอยู่เลขที่ 506 ถนนหลานหลวง ซี่งตั้งอยู่ข้าง บ้านมนังคศิลา อันเป็นที่ทำการของ พรรคเสรีมนังคศิลา พรรคการเมืองของจอมพล ป.
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 พรรคธรรมาธิปัตย์ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาผู้แทนราษฎรทั้งสิ้น 9 ที่นั่ง คือ
ภายหลังการรัฐประหารเมื่อวันที่ 16 กันยายน 2500 ได้มีการจัดการเลือกตั้งใหม่ในวันที่ 15 ธันวาคม 2500 พรรคธรรมาธิปัตย์ได้ส่งผู้สมัครลงรับเลือกตั้งอีกครั้งแต่ในคราวนี้ทางพรรคไม่ได้ที่นั่งในสภาผู้แทนราษฎรแม้แต่ที่นั่งเดียว
พรรคธรรมาธิปัตย์ถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อวันที่ 20 ตุลาคม 2501
ยูแซฟ ออแล็กซือ
ยูแซฟ ออแล็กซือ  เป็นนักการเมืองชาวโปแลนด์และนายกรัฐมนตรีโปแลนด์คนที่ 7 โดยดำรงตำแหน่งนายกรัฐมนตรีระหว่าง พ.ศ. 2536 - พ.ศ. 2539 เขาเสียชีวิตด้วยโรคมะเร็งที่กรุงวอร์ซอ โปแลนด์ ในวันที่ 9 มกราคม พ.ศ. 2558 อายุ 68 ปี
จังหวัดมณฑลคีรี
มณฑลคีรี หรือ ม็วนด็วลกิรี  เป็นจังหวัดหนึ่งทางตะวันออกของประเทศกัมพูชา มีพรมแดนติดต่อกับจังหวัดกระแจะทางทิศตะวันตก จังหวัดสตึงแตรงทางทิศตะวันตกเฉียงเหนือ จังหวัดรัตนคีรีทางทิศเหนือ และติดต่อกับประเทศเวียดนามทางทิศตะวันออกและทิศใต้ เป็นจังหวัดที่ใหญ่ที่สุดและมีประชากรเบาบางที่สุดในประเทศ จังหวัดนี้ก่อตั้งขึ้นในปี พ.ศ. 2504 โดยแยกออกมาจากจังหวัดกระแจะ เมืองหลักของจังหวัดคือเมืองแสนมโนรมย์
ภูมิศาสตร์และสภาพแวดล้อม.
จังหวัดมณฑลคีรีเป็นจังหวัดที่ใหญ่ที่สุดของกัมพูชา และยังเป็นจังหวัดที่มีประชากรเบาบาง มีพื้นที่ 14,288 ตารางกิโลเมตร (5,517 ตารางไมล์) ตั้งอยู่ในภาคตะวันออกเฉียงใต้ของประเทศ และมีพรมแดนติดกับสามจังหวัดในประเทศเวียดนาม ได้แก่ จังหวัดดั๊กลัก, จังหวัดดั๊กนง และจังหวัดบิ่ญเฟื้อก มีแม่น้ำไหลผ่านจังหวัด 3 สาย ได้แก่ แม่น้ำสเรปก, Preaek Chhbaar River และ Preaek te River
เมืองหลักของจังหวัดคือเมืองแสนมโนรมย์ซึ่งตั้งอยู่ในตะวันออกเฉียงใต้ของจังหวัด ห่างจากเมืองหลวงของกัมพูชา พนมเปญ ประมาณ 390 กิโลเมตร (240 ไมล์)
จังหวัดมณฑลคีรีแบ่งเป็น 11 อำเภอ 21 ตำบล 98 หมู่บ้าน
พังก์โกส์คริสต์มาส
พังก์โกส์คริสต์มาส  เป็นอัลบั้มรวมเพลงลำดับที่ 14 ในซีรีส์อัลบั้มเพลงคัฟเวอร์ "พังก์โกส์..." อัลบั้มนี้ออกจำหน่ายเมื่อวันที่ 5 พฤศจิกายน พ.ศ. 2556 ผ่านค่ายเพลงเฟียร์เลสเรเคิดส์
เมื่อเทียบกับอัลบั้มอื่น ๆ ในซีรีส์อัลบั้มเพลงคัฟเวอร์ พังก์โกส์... อัลบั้มนี้ได้รับการกดดันเล็กน้อย ตัวอย่างอัลบั้มได้ประกาศออกผ่านทางสื่อออนไลน์โดยเฟียร์เลสเรเคิดส์ ในเดือนตุลาคม พ.ศ. 2556 พร้อมด้วยภาพหน้าปกอัลบั้มและรายชื่อเพลงเต็ม อัลบั้มออกในสตรีมออนไลน์เมื่อวันที่ 4 พฤศจิกายน ในปีเดียวกัน&lt;ref name=Stream/release&gt;&lt;/ref&gt; อัลบั้มนี้ยังเป็นหนึ่งอัลบั้มในพังก์โกส์... ที่มีเพลงที่แต่งขึ้นใหม่ อย่างไรก็ตามอัลบั้มนี้ก็ยังคงมีเพลงคัฟเวอร์รวมอยู่
มาร์ก เดมมิง จากออลมิวสิก ยกย่องชมเชยในเรื่องแนวเพลงของอัลบั้มนี้ ตั้งแต่ป็อปพังก์จนถึงเมทัลคอร์ และให้ดาวอัลบั้มนี้ในระดับปานกลาง 3 จาก 5 ดาว เอ็ดเวิร์ด สตริกสัน จากอัลเตอร์เดอะเพรส! ให้คะแนนอัลบั้มนี้ 4 คะแนนเต็ม 5 และบอกว่าเป็นลักษณะของการเฉลิมฉลองที่น่าประหลาดใจ และบอกต่ออีกว่าเพลง "ฟูลส์ฮอลลิเดย์" โดยวงออลไทม์โลว์ อาจจะเป็นหนึ่งในเพลงที่ดีที่สุดที่พวกเขาได้ทำมา
สุดาทิพย์ ม่วงนวล
สุดาทิพย์ ม่วงนวล เป็นผู้ต้องหาในคดีแอบอ้างเบื้องสูง มีความผิดตามประมวลกฎหมายอาญา มาตรา 112 ข้อหาร่วมกันบุกรุก ก่อสร้าง แผ้วถาง หรือเผาป่าหรือทำด้วยประการใดๆ อันเป็นการทำลายป่าหรือเข้ายึดครอบครองที่ดินของรัฐเพื่อตนเองหรือผู้อื่นโดยไม่ได้รับอนุญาต และร่วมกันปลุกสร้างอาคารฝายล่วงล้ำในแม่น้ำ ลำคลอง บึง อ่างเก็บน้ำ หรือทะเลสาบที่ประชาชนใช้ร่วมกันโดยไม่ได้รับอนุญาตตาม พ.ร.บ.ป่าไม้ มาตรา 55,72 ตรี และพ.ร.บ.การเดินเรือในน่านน้ำไทย พ.ศ. 2546 ม.117 นอกจากที่เธอยังเป็นพี่สาวของศรีรัศมิ์ สุวะดี อดีตพระวรยาชาในสมเด็จพระบรมโอรสาธิราชฯ สยามมกุฎราชกุมาร
สุดาทิพย์ ม่วงนวล เป็นเป็นบุตรคนแรกจากทั้งหมดห้าคน ของอภิรุจ สุวะดี และวันทนีย์ (สกุลเดิม: เกิดอำแพง) พื้นเพเดิมเป็นชาวจังหวัดสมุทรสงคราม บิดาเป็นชาวตำบลวัดประดู่ อำเภออัมพวา จังหวัดสมุทรสงคราม ส่วนมารดาเป็นชาวมอญจากตำบลอำแพง อำเภอบ้านแพ้ว จังหวัดสมุทรสาคร สุดาทิพย์ มีน้องสาวและคือ, ณรงค์ สุวะดี ศรีรัศมิ์ สุวะดี, ปณิดา สุวะดี และณัฐพล สุวะดี อดีตราชองครักษ์เวร ส่วนพลตำรวจโท พงศ์พัฒน์ ฉายาพันธุ์ เป็นน้าของเธอ
ตกเป็นผู้ต้องหา.
นางสุดาทิพย์พร้อมกับ พ.ต.อ.โกวิท ม่วงนวล ผู้เป็นสามี ถูกจับเมื่อวันที่ 22 พฤศจิกายน 2557 ในข้อหาร่วมกันบุกรุก ก่อสร้าง แผ้วถาง หรือเผาป่าหรือทำด้วยประการใดๆ อันเป็นการทำลายป่าหรือเข้ายึดครอบครองที่ดินของรัฐเพื่อตนเองหรือผู้อื่นโดยไม่ได้รับอนุญาต และร่วมกันปลุกสร้างอาคารฝายล่วงล้ำในแม่น้ำ ลำคลอง บึง อ่างเก็บน้ำ หรือทะเลสาบที่ประชาชนใช้ร่วมกันโดยไม่ได้รับอนุญาตตาม พ.ร.บ.ป่าไม้ มาตรา 55,72 ตรี และพ.ร.บ.การเดินเรือในน่านน้ำไทย พ.ศ. 2546 ม.117 ก่อนได้รับการปล่อยตัวประกันออกไป
วันที่ 10 ธันวาคม 2557 เจ้าหน้าที่ตำรวจได้นำกำลังไปควบคุมตัวตามหมายจับศาลอาญาที่ 2238/2557 ลงวันที่ 10 ธันวาคม 2557 ในข้อหา ม.112 ร่วมกันหมิ่นประมาท ดูหมื่นพระมหากษัตริย์ พระราชินี รัชทายาทหรือผู้สำเร็จราชการแทนพระองค์ ทั้งนี้ ที่มาของการจับกุมดังกล่าวมีต้นสายปลายเหตุมาจากการที่มีผู้เสียหายไปแจ้งความพนักงานสอบสวน สน.สามเสนให้ดำเนินคดีนางสุดาทิพย์และพวกเมื่อวันที่ 9 ธันวาคม 2557 เพราะพฤติกรรมผู้ต้องหาและพวกแอบอ้างเบื้องสูง ส่งผลทำให้ได้งานประมูลกิจการธุรกิจเกี่ยวกับเครื่องเสวยครัวข้าราชบริพาร ขายน้ำพริกประเภทต่างๆ ผักสดและผักต้ม ส่งพระที่นั่งอัมพรสถาน และวังศุโขทัย ในนามคณะบุคคล ปณสุและคณะบุคคลน้ำทิพย์ ซึ่งตั้งอยู่เลขที่ 2/3 หมู่ 9 ถนนทวีวัฒนา เขตทวีวัฒนา กทม.สร้างรายได้รวมกันนับล้านบาทต่อเดือน จากการตรวจสอบข้อมูลตามแผนผังที่เจ้าหน้าที่ตำรวจนำมาจัดแสดงทำให้ได้รายละเอียดเพิ่มเติมเกี่ยวกับคณะบุคคล ปณสุ และคณะบุคคลน้ำทิพย์ว่า คณะบุคคลปณสุทำธุรกิจเกี่ยวกับการขายผักสดและผักต้มให้กับวังอัมพรและวังศุโขทัย มีรายได้ 3-4 แสนบาทต่อเดือน โดยมีนางสุดาทิพย์ ม่วงนวลและนางสาวปาลิดา หลักเฉลิมพร เป็นผู้ดำเนินการ ขณะที่คณะบุคคล น้ำทิพย์ ทำ ธุรกิจขายน้ำพริกประเภทต่างๆ ให้กับวังอัมพรและวังศุโขทัย มีรายได้ 6-7 แสนบาทต่อเดือน ปรากฏชื่อนางสุดาทิพย์ ม่วงนวลและนางสาวปาลิดา หลักเฉลิมพรเป็นผู้ดำเนินการเช่นกัน
นอกจากนี้ จากการตรวจสอบยังพบว่า นางสุดาทิพย์ เป็นเจ้าของธุรกิจอย่างน้อยอีก 2 แห่ง ได้แก่ บริษัทศิรินทิพย์ 2007 (อัครพงศ์ปรีชา) เลขที่ 999 อาคารคอนคอร์สเอฟ ชั้น 4 หมู่ที่ 1 ต.หนองปรือ อ.บางพลี จ. สมุทรปราการ ดำเนินกิจการร้าน "คาเฟ่ เดอ สุวรรณภูมิ" โดยมีนางสุดาทิพย์ และผู้เกี่ยวข้อง ได้แก่ นายณรงค์ สุวะดี นางปนิดา สุวะดี นางวันทนีย์ สุวะดี นายอภิรุจ สุวะดี พ.ต.อ. โกวิท ม่วงนวล และน.ส.ขวัญตา เกิดอำแพง รายได้อยู่ที่ 2-3 ล้านบาทต่อเดือน โดยได้มีการแจ้งผลประกอบการในปี 2556 มีรายได้ 27,272,433 บาท กำไรสุทธิ 565,455 บาท ปี 2555 รายได้ 26,058,858 บาท กำไรสุทธิ 360,919 บาท ส่วนอีกธุรกิจ คือรีสอร์ทชื่อ "สวนผึ้งรีสอร์ท" ด้วยการเช่าพื้นที่ใน อ.สวนผึ้ง จากกรมธนารักษ์ทั้งหมด 8 แปลง จำนวนกว่า 200 ไร่ ตามหมายเลขที่ รบ.553 พบว่าแปลงที่ 1-7 เป็นการดำเนินการเช่าพื้นที่อย่างถูกต้อง แต่แปลงที่เป็นปัญหาคือแปลงที่ 8 ที่มีเนื้อที่ราว 128 ไร่ 200 งาน เนื่องจากบางส่วนอยู่ในภูเขาเขตลุ่มน้ำชั้น 2 ซึ่งมีความลาดชันมากกว่า 35% จากการตรวจสอบของกรมการทหารช่างนั้นระบุว่า ไม่อนุญาตให้เช่าพื้นที่ดังกล่าวได้ นอกจากนี้ยังพบว่ารีสอร์ทดังกล่าวยังมีการใช้พื้นที่ซึ่งไม่สามารถให้เช่าได้ประมาณ 10 ไร่ จากการปลูกสร้างบ้าน 2 หลัง และแท็งก์น้ำ และการสร้างฝายกั้นลำห้วยสาธารณะของชุมชน ซึ่งรีสอร์ทแห่งนี้นั้น มีรายได้ประมาณ 1-2 ล้านบาทต่อเดือน
ต่อมามีประกาศสำนักนายกรัฐมนตรี เรื่อง พระราชทานพระราชานุญาตให้ถอดยศตำรวจ และเรียกคืนเครื่องราชอิสริยาภรณ์ พันตำรวจเอก โกวิท ม่วงนวล โดยให้มีผลในวันที่ 30 ธันวาคม พ.ศ. 2559
อดาน โมฮัมเหม็ด นูร์ มาโดเบ
อดาน โมฮัมเหม็ด นูร์ มาโดเบ  เป็นนักการเมืองชาวโซมาเลีย เขาเคยเป็นรองประธานกรรมการคนแรกของราฮานเวนต่อต้านกองทัพ ก่อนที่จะเข้าร่วมกับรัฐบาลกลางเปลี่ยนผ่านของโซมาเลียที่เพิ่งก่อตั้ง ดำรงตำแหน่งรัฐมนตรีว่าการกระทรวงยุติธรรมและประธานรัฐสภากลางเปลี่ยนผ่านตั้งแต่ 31 มกราคม พ.ศ. 2550 ถึง 25 พฤษภาคม พ.ศ. 2553 มาโดเบเคยดำรงตำแหน่งประธานาธิบดีโซมาเลีย ในเดือนมกราคม พ.ศ. 2557 เขาได้รับการแต่งตั้งเป็นรัฐมนตรีว่าการกระทรวงอุตสาหกรรมและการพาณิชย์
อับดุลลาฮี ยูซุฟ อะห์เมด
อับดุลลาฮี ยูซุฟ อะห์เมด (, ; เกิด 15 ธันวาคม พ.ศ. 2477 - 23 มีนาคม พ.ศ. 2555) เป็นนักการเมืองชาวโซมาเลีย เป็นนักในผู้ก่อตั้ง Somali Salvation Democratic Front เช่นเดียวกับพุนต์แลนด์รัฐของโซมาเลีย ซึ่งเขาทำหน้าที่เป็นประธานาธิบดีคนแรกในปี พ.ศ. 2541 นอกจากนี้เขายังช่วยก่อตั้งรัฐบาลกลางเปลี่ยนผ่านและดำรงตำแหน่งประธานาธิบดคนแรกตั้งแต่ พ.ศ. 2547 ถึง พ.ศ. 2551
กรกันต์ สุทธิโกเศศ (ชื่อเล่น: อาร์ม) เกิดวันที่ 17 ตุลาคม พ.ศ. 2531 มีชื่อเสียงเป็นที่รู้จักจากประกวดร้องเพลง KPN Award Thailand Singing Contest 2009 ครั้งที่ 18 ในฐานะรองชนะเลิศอันดับ 1 และ Popular Vote สำเร็จการศึกษาระดับมัธยมศึกษาจากโรงเรียนเซนต์ดอมินิก แผนการเรียน ศิลป์-คำนวณ และจบการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง เกียรตินิยมอันดับ 2 เมื่อปีการศึกษา 2553 และได้ผ่านการคัดเลือกให้เป็นผู้อัญเชิญพระเกี้ยวประจำงานฟุตบอลประเพณีจุฬาฯ–ธรรมศาสตร์ ครั้งที่ 67
อาร์มได้ผ่านการคัดเลือกให้รับบทบาทเป็นนักแสดงนำละครเวที “นิเทศ จุฬาฯ” ถึง 3 เรื่องติดต่อกัน มีผลงานด้านละครเวทีชิ้นสำคัญเริ่มจากบทบาท “CK” ในละครเรื่อง “เรยา เดอะ มิวสิคัล” แสดงคู่กับคุณชมพู่ อารยา เอ ฮาร์เก็ต เมื่อปลายปี พ.ศ. 2555 และในปีต่อมาได้รับบทบาทเป็น “เจ้าฟ้าชายสิทธิประวัติ” จาก “เลือดขัตติยา เดอะ มิวสิคัล” เปิดการแสดง ณ เมืองไทยรัชดาลัย เธียเตอร์ และต่อมาปี พ.ศ. 2558 อาร์มได้รับบท "ศร" จาก "โหมโรง เดอะ มิวสิคัล" เปิดแสดงรอบแรกวันที่ 4 เมษายน พ.ศ. 2558 ณ โรงละครเคแบงก์สยามพิฆเนศ โดยบริษัท โต๊ะกลมโทรทัศน์ จำกัด และ เวิร์คพอยท์ เอ็นเทอร์เทนเมนท์ และจะมีผลงานละครเวทีในช่วงเดือนพฤษภาคมคือ"มังกรสลัดเกล็ด เดอะมิวสิคัล" โดยรับบทเป็น อ.ป๋วย อึ๊งภากรณ์ ในองก์ "เสรีไทยลายมังกร" เริ่มแสดงวันที่ 29 พฤษภาคม พ.ศ. 2558 ณ ศูนย์วัฒนธรรมแห่งประเทศไทย หอประชุมใหญ่ ปี พ.ศ. 2559 - 2560 อาร์มได้รับบทเป็น "ชนะลม" จาก นิทานหิ่งห้อย เดอะ มิวสิคัล ณ โรงละครเคแบงก์สยามพิฆเนศ โดยบริษํท โต๊ะกลมโทรทัศน์ จำกัด และ เวิร์คพอยท์ เอ็นเทอร์เทนเมนท์ เดือนพฤศจิกายน 2560 อาร์มได้รับบท ชนะดลจาก หยาดเพชร เพลงรัก ลีลาชีวิต กรมส่งเสริมวัฒนธรรม กระทรวงวัฒนธรรม และ บริษัท โคเมดี้ ไลน์ จำกัด เริ่มการแสดง 24 พฤศจิกายน พ.ศ. 2560 ปี พ.ศ. 2561 อาร์มได้รับบท "นายมั่นปืนยาว" จาก พระร่วงเดอะมิวสิคัล ณ เมืองไทยรัชดาลัย เธียเตอร์ เริ่มการแสดง 22 กุมภาพันธ์ พ.ศ. 2561
ส่วนผลงานละครโทรทัศน์ เรื่อง “ฝันเฟื่อง” ได้ออกอากาศทางสถานีโทรทัศน์ช่องวัน ทุกวันจันทร์-อังคาร เวลา 20.15-22.15 น. (เริ่มตอนแรก 24 พฤศจิกายน พ.ศ. 2557 และ จบเมื่อวันที่ 20 มกราคม พ.ศ. 2558) ควบคุมการผลิตโดย บริษัท เอ็กแซ็กท์ จำกัด อาร์มรับบท “หมอฉบัง” และ ร่วมแสดงละครเรื่อง My Melody 360 องศารัก ทางสถานีโทรทัศน์โมเดิร์นไนน์ ออกอากาศปี พ.ศ. 2556 และในปีเดียวกันนั้นอาร์มมีผลงานการแสดงและร้องเพลงประกอบภาพยนตร์เรื่องแรกในชีวิตกับ “ประโยคสัญญารัก” และเพลงประกอบนั้น (เพลงเข็มนาฬิกา) ได้รับรางวัล “เพลงประกอบภาพยนตร์ยอดเยี่ยม” จากชมรมวิจารณ์บันเทิงปี พ.ศ. 2556 อีกด้วย และในปี พ.ศ. 2559 อาร์มได้รับบท ณัฐพงษ์ จากละครเรื่อง Angel Destiny อุบัติรักเทวา ทางช่อง True4U
ในด้านการร้องเพลงอาร์มได้รับเกียรติจากวงดุริยางค์ซิมโฟนีกรุงเทพ ให้เป็นศิลปินในหลายคอนเสิร์ต เช่น คอนเสิร์ตเพลงรักโดยวงดุริยางค์ซิมโฟนีกรุงเทพ, 60 พรรษามหาวชิราลงกรณ์, วงดุริยางค์ซิมโฟนีกรุงเทพ บรรเลงสุนทราภรณ์ ซึ่งจัดแสดงที่หอประชุมใหญ่ ศูนย์วัฒนธรรมแห่งประเทศไทย และได้ร่วมงานกับวาทยกรระดับโลกอย่างคุณทฤษฎี ณ พัทลุงอย่างต่อเนื่อง อาทิเช่น คอนเสิร์ต "ร้อยบรรเลง เพลงพวงร้อย" ทั้ง 2 ครั้งในปี พ.ศ. 2556 และ พ.ศ. 2557 เป็นต้น
นอกจากนี้ในปี พ.ศ. 2557 อาร์มยังได้ฝึกฝนทักษะการใช้เสียงจนสามารถประกอบอาชีพที่ท้าทายอีก 2 อาชีพคือ นักพากย์เสียงการ์ตูน ซึ่งได้รับเลือกจาก วอลท์ ดิสนีย์ พิคเจอร์ส ให้พากย์เสียงร้องในบทบาทของมนุษย์หิมะ Olaf จากภาพยนตร์การ์ตูนเรื่อง “Frozen” และยังเป็นผู้ประกาศข่าวของช่องเวิร์คพอยท์ ในช่วงข่าวรอบวัน ทุกวันจันทร์ถึงศุกร์อีกด้วย
ปลายปี พ.ศ. 2559 อาร์ม กรกันต์ จัดได้ว่าเป็นซุปเปอร์สตาร์ของเมืองไทย เกิดจากที่อาร์มได้เข้าไปประกวดในรายการ The Mask Singer หน้ากากนักร้อง ซีซันที่ 1 มาในชุดหน้ากากระฆัง แข่งใน Group A รอบแรกใช้เพลง ไม้ขีดไฟกับดอกทานตะวัน และรอบที่ 2 ใช้เพลง All of me แพ้หน้ากากทุเรียน (ทอม - อิศรา กิจนิตย์ชีว์) และถูกถอดหน้ากากเมื่อวันที่ 8 ธันวาคม พ.ศ. 2559 ซึ่งจากรายการนี้ทำให้เขาได้รับความนิยมและมีคนรู้จักเพิ่มมากขึ้น และด้วยที่เขามีนิสัยที่เป็นสุภาพบุรุษ อัธยาศัยดี ใจดี จึงทำให้คนที่ได้พบเจอเขา ตกหลุมรักและหลงใหลในตัวเขา
วันที่ 6 กรกฎาคม พ.ศ. 2561 อาร์มได้รับเชิญไปเป็น 1 ใน 5 ปรัศนี ในรายการ แฟนพันธุ์แท้ ในหัวข้อ แฟนพันธุ์แท้ เป๊ก - ผลิตโชค อายนบุตร ช่วงคำถามชิงสุดยอดแฟนพันธุ์แท้ ออกอากาศทางช่องเวิร์คพอยท์
ปลายปี พ.ศ. 2561 อาร์มได้เข้าประกวดในรายการ The Mask Line Thai มาในชุดหน้ากากเบญจรงค์ แข่งในกลุ่มไม้เอก รอบแรกใช้เพลง หมดใจ และรอบที่ 2 ใช้เพลง ไม่มีเธอไม่ตาย แพ้หน้ากากนักรบไทย (ณัฏฐ์ ทิวไผ่งาม) และหน้ากากแมวโกนจา (ระดับดาว ศรีระวงศ์) ถูกถอดหน้ากากเมื่อวันที่ 20 ธันวาคม พ.ศ. 2561 พร้อมกับหน้ากากกระด้ง (ปอ อรรณพ ทองบริสุทธิ์)
ปี พ.ศ. 2562 อาร์มมีซิงเกิลแรกเป็นของตัวเองในรอบ 10 ปี คือเพลง เห็นใจกันพอประมาณ ควบคุมการผลิตโดย โอม - ปัณฑพล ประสารราชกิจ หลังจากนั้นอาร์มได้มีโอกาสร้องเพลงประกอบซีรีส์จีน อภินิหารกระบี่สามภพ เพลง รักสุดแผ่นดินสิ้นแผ่นฟ้า
รางวัลจากการประกวดร้องเพลง
รางวัลด้านอื่นๆ
หม่า เทียนหยู
ยอดเขาแปดพันเมตร
ปักษาวิทยา
Lesser Sundas
มัสยิดสุลต่านอาเหม็ด
มัสยิดสุลต่านอาเหม็ด หรือ มัสยิดสีฟ้า (;) เป็นมัสยิดสมัยออตโตมันที่ตั้งอยู่ในอิสตันบูล, ประเทศตุรกี ซึ่งสามารถรับนักท่องเที่ยวได้จำนวนมาก ตัวมัสยิดถูกสร้างระหว่าง ค.ศ. 1609 ถึง 1616 ในรัชสมัยของสุลต่านอาเหม็ดที่ 1 ในตัวกืลลีเย (Külliye) มีพระศพของสุชต่านอาเหม็ดที่ 1, มัดดารอซะฮ์ และบ้านพักรับรอง มีกระเบื้องสีน้ำเงินอยู่ด้านในกำแพงมัสยิด และตอนกลางคืนตัวมัสยิดกลายเป็นสีน้ำเงินจากแสงบนโดมหลัก 5 อัน, เสามินาเร็ต 6 อันและโดมรอง 8 อัน ตัวมัสยิดอยู่ถัดจากฮายาโซฟีอา
ลิงกังเหนือ
ลิงกังเหนือ  ลิงชนิดหนึ่ง ในวงศ์ลิงโลกเก่า (Cercopithecidae)
เดิมเคยถูกจัดให้เป็นชนิดย่อยของลิงกังใต้ ("M. nemestrina") มีลักษณะทั่วไปเหมือนกับลิงกังใต้ซึ่งเคยถูกจัดให้เป็นชนิดเดียวกัน คือ รูปร่างป้อมสั้น หางสั้น มีขนสีน้ำตาลอมเทา ต่างจากลิงกังใต้ตรงที่ขนบริเวณหลังเป็นสีน้ำตาลอ่อนหรือสีเทา ซึ่งอ่อนกว่าลิงกังใต้
พบกระจายพันธุ์ตั้งแต่ประเทศอินเดีย, บังกลาเทศ, ภูฏาน, ภาคใต้ของจีน, พม่า, ลาว, เวียดนาม, กัมพูชา และไทย ในประเทศไทยพบทั่วทุกภาคยกเว้นภาคกลางและภาคใต้ตั้งแต่คอคอดกระ ที่อินเดียจะพบได้ในตอนใต้ของแม่น้ำพรหมบุตร ทางภาคตะวันออกเฉียงเหนือของประเทศ
พฤติกรรมและนิเวศวิทยาเหมือนกับลิงกังใต้ทุกประการ
Macaca leonina
ยัยตัวร้ายกับนายต่างดาว
ยัยตัวร้ายกับนายต่างดาว (เกาหลี: 별에서 온 그대, "พยอเรซอ อน คือแด"; ) เป็นละครโทรทัศน์แนวรักโรแมนติกและดราม่า ถ่ายทอดเรื่องราวของชายจากต่างดาวที่มาติดอยู่บนโลกมนุษย์กับดาราสาวผู้โด่งดัง เขียนบทโดยพัก จีอึน และกำกับละครโดยจาง แทยู ออกอากาศทางสถานีโทรทัศน์เอสบีเอส ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 18 ธันวาคม พ.ศ 2556 ถึงวันพฤหัสบดีที่ 27 กุมภาพันธ์ พ.ศ. 2557 รวมความยาวทั้งหมด 21 ตอน ส่วนในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. ระหว่างวันที่ 21 กันยายน ถึงวันที่ 28 ธันวาคม พ.ศ. 2557
ละครเรื่องนี้ได้สร้างความนิยมอย่างล้นหลามไปทั่วทั้งเอเชีย และจากกระแสละครเรื่องนี้ยังทำให้พระเอกคิมซูฮยอน ได้รับคัดเลือกเป็นหนึ่งในนักแสดงพิธีเปิดกีฬาเอเชียนเกมส์ 2014ที่เมืองอินชอนอีกด้วย รวมไปถึงเสื้อผ้าและเครื่องสำอางที่ปรากฏในเรื่องก็ยังเกิดกระแสความนิยมคลั่งไคล้ตามมาเช่นกัน
เมื่อ 400 ปีก่อน พงศาวดารโชซอนได้มีบันทึกถึงวัตถุประหลาดรูปอ่างล้างหน้าปรากฏบนฟากฟ้า เคลื่อนที่รวดเร็วดั่งลูกศร มีเสียงก้องดังและหายวับไปดุจดั่งเปลวเพลิง ในเวลานั้นเองโทมินจุนได้มาถึงโลกแห่งนี้ เขามีความสามารถในการได้ยิน การมองเห็น ความเร็วที่เหนือกว่ามนุษย์ถึง 7 เท่า และพลังในการเคลื่อนย้ายสิ่งของ เขาได้ช่วยชีวิตเด็กสาวคนหนึ่งเอาไว้ ด้วยจิตใจที่งดงามของเด็กสาว สุดท้ายเธอยอมแลกชีวิตของตัวเองเพื่อปกป้องมินจุน
มินจุนติดอยู่บนโลกเพื่อรอคอยการกลับมาของดาวเคราะห์น้อยและยานจากดาวแม่ การได้รู้จักกับมนุษย์มากมายทำให้เขาเกลียดชังความโลภและความเห็นแก่ตัวของมนุษย์ และไม่คิดจะยุ่งเกี่ยวกับมนุษย์คนใดๆ กระทั่ง 400 ปีผ่านไป เขาได้ช่วยชีวิตของชอนซงอี เด็กที่มีหน้าตาเหมือนกับเด็กสาวคนนั้น เหตุการณ์นั้นยังคงตราตรึงอยู่ในใจของซงอีเสมอมา
12 ปีผ่านไป ชอนซงอีกลายเป็นซูเปอร์สตาร์ผู้แสนโด่งดัง แต่ก็เป็นที่รู้กันทั่วไปว่าเธอทั้งโง่ หลงตัวเอง และมีนิสัยเสียต่างๆ มากมาย และแล้วซงอีก็ย้ายเข้ามาอยู่คอนโดหรูข้างห้องของมินจุน ซงอีมีเพื่อนสนิทคือยูเซมี ที่เป็นดาราเหมือนกัน ส่วนอีฮวีคยองเป็นเพื่อนตั้งแต่สมัยเรียนของทั้งคู่ เซมีหลงรักฮวีคยองมาตั้งแต่เด็ก ในขณะที่ฮวีคยองก็หลงรักซงอีมาโดยตลอดแต่ซงอีไม่เคยรับรักฮวีคยองเลย เธอยังคงรอคอยชายคนที่ช่วยชีวิตเธอไว้เมื่อ 12 ปีที่แล้ว
เมื่อซงอีและมินจุนอยู่ห้องติดกันจึงต้องมาเกี่ยวข้องกันเรื่อยๆ ความรู้สึกของทั้ง 2 คน จึงเริ่มพัฒนาขึ้นทีละน้อย แต่ก็เกิดเรื่องไม่คาดฝันคือฮันยูรา ดาราคู่แข่งของซงอีถูกฆ่าตาย ซงอีต้องเข้ามาพัวพันกับคดีนี้และยังถูกตามล่าจากใครบางคนที่อยู่เบื้องหลังเรื่องทั้งหมด ส่วนมินจุนก็ต้องคอยช่วยเหลืออยู่ห่างๆ จนตัวตนของเขาถูกเปิดเผย พร้อมๆ กันนั้นดาวเคราะห์น้อยที่เขารอคอยมานานถึง 400 ปีกำลังจะโคจรมาถึงก่อนที่พลังในตัวเขาจะหมดลง ชายหนุ่มจึงต้องเลือกระหว่างรักษาชีวิตตัวเองไว้ หรือปกป้องชีวิตของมนุษย์โลกที่เขาเคยเกลียดชัง ขณะที่ฆาตกรตัวจริงดูเหมือนจะอยู่ใกล้ตัวมากขึ้นเรื่อยๆ
รีเมก.
ในประเทศไทย มีการรีเมกโดยทางบรอดคาซท์ ไทย เทเลวิชั่น ออกอากาศทางสถานีโทรทัศน์ไทยทีวีสีช่อง 3 โดยทางสถานีได้ซื้อลิขสิทธิ์ไว้ โดยวางบทพระเอกให้แก่ ณเดชน์ คูกิมิยะ และบทนางเอกได้แก่ ภีรนีย์ คงไทย
You Who Came From the Stars
ชอน จีฮยอน
คิม ซูฮยอน
มูน ซ็อง-มิน
เขตโทบง
เขตโทบง (; ฮันกึล: 도봉구; ฮันจา: 道峰區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางด้านทิศเหนือของแม่น้ำฮัน
เขตโทบงประกอบด้วย 4 แขวง (dong)
อิสระพงศ์ โสพิกุล
อิสระพงศ์ โสพิกุล เกิดวันที่ 21 มีนาคม พ.ศ. 2538 เป็นนักฟุตบอลชาวไทย ปัจจุบันเล่นให้กับ สโมสรฟุตบอลตรัง ใน ไทยลีก 3 ฤดูกาล 2563
อิสระพงศ์ โสพิกุล เกิดเมื่อวันที่ 21 มีนาคม พ.ศ. 2538 ที่ นราธิวาส อำเภอยี่งอ จังหวัดนราธิวาส
เจ้า ทัวร์ อิสระพงศ์ลงเล่นให้ตรังเอฟซีเป็นครั้งแรก อย่างเป็นทางการในวัยเพียง 18ปี ในรายการฟุตบอลโตโยต้าลีกคัพ 2014 รอบ 32 ทีมสุดท้าย เจอทีมสุดแกร่งจาก โตโยต้าไทยพรีเมียร์ลีก "ชัยนาท ฮอร์นบิล"
และในรายการ AIS ลีกภูมิภาคD2โซนภาคใต้ เจ้าทัวร์ ได้ประเดิมสนามให้กับตรังเอฟซี ในวัยเพียง 19 ปี (ตรังเอฟซี vs พังงาเอฟซี) ซึ่งโชว์ฟอร์มได้อย่างเหนียวแน่น จึงได้คัดเลือกให้ติด 11 ตัวจิงผู้เล่นยอดเยี่ยมในสัปดาห์แรก ของฤดูกาล2015
ฤดูกาล2017
เข้ามาเฝ้าเสาในถิ่น อีแอ่นเหินฟ้า สโมสรฟุตบอลพัทลุง โดยมี “โค้ชเณร” วัชรินทร์ สุวรรณวงค์ เป็นเฮ็ดโค้ช และ สจ.ป้อม”วิศิษฐ์ กาญจโนภาส เป็น ผจก.ทีม
ชุดเยาวชนอายุไม่เกิน 15 ปี.
อิสระพงศ์ลงเล่นในระดับชาติให้ทีมชาติไทยเป็นครั้งแรก ในรายการฟุตบอลเยาวชนอายุ 15 ปีชิงแชมป์โรงเรียนกีฬานานาชาติ 2010 ที่ประเทศสิงคโปร์ โดยมี อ.ปรีชาพัฒน์ ปยุตเรืองกิตติ์ เป็นหัวหน้าผู้ฝึกสอน และสามารถคว้าแชมป์ ชนะเลิศการแข่งขันฟุตบอลเยาวชน 15 ปีโรงเรียนกีฬานานาชาติ ปี 2553
ปลากระโทงสีน้ำเงิน
ปลากระโทงสีน้ำเงิน หรือ ปลากระโทงแทงสีน้ำเงิน หรือ ปลาอินทรีช้าง  เป็นปลาทะเลขนาดใหญ่ชนิดหนึ่ง จำพวกปลากระโทง
จัดเป็นปลากระโทงเพียงชนิดเดียวที่อยู่ในสกุล "Makaira" โดยคำนี้มาจากภาษากรีกคำว่า "machaira" หมายถึง "มีดสั้น" หรือ "กริช" และภาษาละติน "machaera" หมายถึง "ดาบ" และชื่อชนิด "nigricans" เป็นภาษาละติน หมายถึง "เปลี่ยนเป็นสีดำ"
มีความยาวเต็มที่ได้ถึง 5 เมตร (16.4 ฟุต) และหนักได้ถึง 818 กิโลกรัม (1,803 ปอนด์) ในตัวเมีย โดยปลาตัวเมียจะมีขนาดใหญ่กว่าตัวผู้ จัดเป็นปลากระโทงที่มีขนาดใหญ่ที่สุดในโลกอีกด้วย
ปลากระโทงสีน้ำเงิน มีลายสีฟ้าหรือน้ำเงินจางเป็นลายพาดขวางตลอดทั้งลำตัว ด้านหลังมีสีน้ำเงินเข้ม ครีบอกมีความยืดหยุ่นสามารถพับกลับเข้าหาลำตัวได้ มีเส้นข้างลำตัวเป็นวง ครีบหลังตอนหน้าสั้นกว่าความลึกของลำตัว
มีพฤติกรรมและการกระจายพันธุ์เหมือนกับปลากระโทงชนิดอื่น ๆ คือ หากินตามผิวน้ำในเขตร้อนหรือเขตอบอุ่นตามทะเลเปิดหรือมหาสมุทรขนาดใหญ่ทั่วโลก มีการอพยพย้ายถิ่นที่อยู่ในแต่ละฤดูกาล โดยล่าปลาและสัตว์น้ำชนิดต่าง ๆ เป็นอาหาร เช่น ปลาแมคเคอเรล, ปลาทูน่า หรือหมึก ขณะเดียวกันก็อาจตกเป็นอาหารของปลาล่าเหยื่อขนาดใหญ่ได้เช่นกัน เช่น ปลาฉลามมาโกครีบสั้น และปลาฉลามขาว
เดิมที ปลากระโทงสีน้ำเงินถูกจำแนกออกเป็น 2 ชนิด คือ ปลากระโทงสีน้ำเงินแอตแลนติก ที่พบในมหาสมุทรแอตแลนติก กับ ปลากระโทงสีน้ำเงินอินโด-แปซิฟิก ("M. mazara") ที่พบในมหาสมุทรแปซิฟิก และมหาสมุทรอินเดีย แต่จากการศึกษาล่าสุดพบว่า แม้ประชากรของ 2 จำพวกนี้แยกออกจากกัน แต่ก็จัดเป็นชนิดเดียวกัน เพราะมีสายพันธุกรรมเหมือนกัน เชื่อว่าประชากรของปลากระโทงสีน้ำเงินทั้ง 2 ถิ่นนี้มีการแลกเปลี่ยนสายพันธุกรรมซึ่งกันและกัน
นิยมตกกันเป็นเกมกีฬา เนื่องจากเป็นปลาขนาดใหญ่ และต่อสู้กับเบ็ดได้อย่างสนุก ผู้ตกต้องยื้อสู้กับปลาบนเรีอเป็นเวลานาน ซึ่งอาจจะใช้เวลานานหลายชั่วโมง หรือกว่าครึ่งค่อนวัน อีกทั้งเนื้อก็นิยมบริโภค โดยนิยมนำมาปรุงเป็นซาซิมิในอาหารญี่ปุ่น และถูกเรียกกันในฮาวายว่า "อา'ฮู" ("a'u") มีรายงานปริมาณการบริโภคทั่วโลกถึง 3,064 เมตริกตัน ในปี ค.ศ. 2000
Makaira nigricans
ปลากระโทงแทงสีน้ำเงิน
Blue marlin
วอลเลย์บอลชายชิงแชมป์โลก 1949
วอลเลย์บอลชายชิงแชมป์โลก 1949  เป็นครั้งที่ 1 ของวอลเลย์บอลชายชิงแชมป์โลกซึ่งจัดขึ้นในปราก ประเทศเชโกสโลวาเกีย ระหว่างวันที่ 10–18 กันยายน ค.ศ. 1949 มีทีมเข้าแข่งขันทั้งหมด 10 ทีม โดยแชมป์ครั้งแรกเป็นของสหภาพโซเวียต ในรอบสุดท้ายจะแข่งขันในรูปแบบพบกันหมดมีทั้งหมด 6 ทีม
Makaira
บิลลี คิดแมน
บิลลี คิดแมน (Billy Kidman) มีชื่อจริง ปีเตอร์ อาแลน กรูเยอร์ จูเนียร์ (Peter Alan Gruner, Jr.) เกิดวันที่ 11 พฤษภาคม ค.ศ. 1974 เป็นนักมวยปล้ำอาชีพกึ่ง-เกษียณอายุและผู้ผลิตมวยปล้ำชาวอเมริกัน ปัจจุบันทำงานกับWWEในฐานะผู้ผลิต ในฐานะนักมวยปล้ำเขาสร้างชื่อเสียงกับเวิลด์แชมเปี้ยนชิพเรสต์ลิง (WCW) และเวิลด์เรสต์ลิงเฟเดเรชัน/เอ็นเตอร์เทนเมนต์ (WWF/E) ตลอดปลายปี 1990 และต้นยุคปี 2000
Billy Kidman
มนุษย์ล่องหน (เพลงเยสเซอร์เดส์)
"มนุษย์ล่องหน" เป็นซิงเกิลของเยสเซอร์เดส์ ในปี พ.ศ. 2556 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 5 สิงหาคม พ.ศ. 2556 ส่วนมิวสิกวิดีโอเพลงนี้ ได้ 3 หนุ่ม ประกอบไปด้วย บอย ปกรณ์, หน่อง ธนา และ ภัทร บ้าน 'ฉัตรบริรักษ์' มาร่วมแสดงในมิวสิกวิดีโอนี้ด้วย
เพลง "มนุษย์ล่องหน" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อันโดนี ซูบีซาร์เรตา
อันโดนี ซูบีซาร์เรตา อูร์เรตา  เกิดเมื่อวันที่ 23 ตุลาคม พ.ศ. 2504 เป็นอดีตนักฟุตบอลชาวสเปน ลงเล่นเป็นผู้รักษาประตูให้กับทีมอาลาเบส อัตเลติกเดบิลบาโอ บาร์เซโลนา บาเลนเซีย และทีมชาติสเปน
อะลัน พาร์ดิว
หมู่บ้านขนาดเล็ก
หมู่บ้านขนาดเล็ก  เป็นนิคมหรือแหล่งตั้งถิ่นฐานชนิดหนึ่ง มีนิยามแตกต่างกันออกไปในแต่ละประเทศ แต่โดยทั่วไปใช้เรียกนิคมขนาดเล็กและมีจำนวนประชากรน้อยในพื้นที่ชนบท หรือใช้เรียกนิคมที่เป็นส่วนหนึ่งของเทศบาลหรือนิคมอื่นที่ใหญ่กว่า ลักษณะสำคัญของหมู่บ้านขนาดเล็กคือ เป็นชุมชนที่ไม่มีองค์กรบริหารหรือปกครองตนเอง
ไลโอเนล ไฟนิงเกอร์
ไลโอเนล ชาลส์ ไฟนิงเกอร์ (, 17 กรกฎาคม ค.ศ. 1871 – 13 มกราคม ค.ศ. 1956) เป็นจิตรกรชาวอเมริกันเชื้อสายเยอรมัน เป็นหนึ่งในผู้นำของจิตรกรรมกลุ่มลัทธิสำแดงพลังอารมณ์
ไลโอเนล ไฟนิงเกอร์เกิดเมื่อ ค.ศ. 1871 ที่นครนิวยอร์ก ประเทศสหรัฐอเมริกา เป็นบุตรของคาร์ล ไฟนิงเกอร์ นักไวโอลิน กับเอลิซาเบธ ไฟนิงเกอร์ นักร้อง เมื่ออายุได้ 16 ปี ไฟนิงเกอร์เดินทางไปที่เบอร์ลินเพื่อเข้าเรียนที่สถาบันวิทยาศาสตร์ปรัสเซีย (Prussian Academy of Sciences) จากนั้นเขาเรียนต่อในโรงเรียนสอนศิลปะ และเริ่มต้นอาชีพนักเขียนการ์ตูนล้อการเมือง
ในปี ค.ศ. 1900 ไฟนิงเกอร์พบกับคลารา เฟือสท์ (Clara Fürst) หนึ่งปีต่อมาทั้งคู่ก็แต่งงานกันและมีลูกสาว 2 คน แต่อีก 7 ปีต่อมา เขาก็แต่งงานใหม่กับจูเลีย เบิร์ก (Julia Berg) และมีลูกด้วยกันหลายคน โดยมี 2 คนที่ทำอาชีพศิลปินตามบิดา ได้แก่ อานเดรอัส ไฟนิงเกอร์ (ช่างภาพ) และที. ลักซ์ ไฟนิงเกอร์ (จิตรกร)